作者：葛长庚
词牌/韵律：沁园春

paragraphs: 三径就荒，松菊犹存，归去来兮。
叹折腰为米，弃家因酒，往之不谏，来者堪追。
形役奚悲，途迷未远，今是还知悟昨非。
舟轻扬，问征夫前路，晨色熹微。
欢迎童稚嘻嘻。
羡出岫云闲鸟倦飞。
有南窗寄傲，东皋舒啸，西畴春事，植杖耘耔。
矫首遐观，壶觞自酌，寻壑临流聊赋诗。
琴书外，且乐天知命，复用何疑。